Samkvæmt nýrri könnun MMR er CCP mest spennandi vinnustaður landsins . Könnunin var unnin fyrir Starfsmannafélagið , sem sendir mánaðarlega út sérstakt minnisblað um starfsmannamál , vinnustaði og fréttir af íslenskum vinnustöðum . Hægt er að gerast áskrifandi að minnisblöðum Starfsmannafélagsins hér . MMR sendi ríflega þrettán hundruð einstaklingum spurninguna : " Hvaða fyrirtæki eða stofnun á Íslandi er að þínu mati mest spennandi vinnustaðurinn ? " Engir svarmöguleikar voru í boði fyrirfram , og því var fólki frjálst að skrifa nafn hvaða fyrirtækis sem er . Spurningin var send á fólk á öllu landinu eldra en átján ára í síðasta mánuði . Samkvæmt niðurstöðunum er CCP mest spennandi vinnustaður landsins , en 15,4 prósent aðspurðra voru á þeirri skoðun . Össur og Íslensk erfðagreining deila öðru sætinu með 5,6 prósent , en þar á eftir koma fyrirtækin Icelandair ( 4,7% ) , Marel ( 4,6% ) , Landspítalinn ( 4,3% ) , Plain Vanilla ( 4% ) og Advania ( 2,9% ) . Rúmlega helmingur aðspurðra nefndi önnur fyrirtæki . Auglýsing Ef aðeins er litið til yngsta aldurshópsins , 18 til 29 ára , trónir CCP á toppnum , Plain Vanilla er í öðru sæti og Landspítalinn í því þriðja . Áhugi yngra fólks á Landspítalanum vekur óneitanlega athygli í ljósi heldur neikvæðrar umræðu um spítalann undanfarin misseri . Í elsta aldurshópnum , 63 ára og eldri , er Íslensk erfðagreining mest spennandi vinnustaður landsins , en þar á eftir koma fyrirtækin Marel og Össur . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .